Diari Oficial de la Generalitat Valenciana


Sumari del DOGV 7265, del 02-05-2014 (2014/3758)

RESOLUCIÓ de 7 d'abril de 2014, de la Subdirecció General de Relacions Laborals, de la Direcció General de Treball, Cooperativisme i Economia Social, per la qual es disposa el registre i la publicació de l'acta de l'acord de la Comissió Paritària del Conveni col·lectiu de manipulat i envasament de cítrics, fruites i hortalisses de la Comunitat Valenciana, sobre la interpretació de l'article 10 d'este (23353683498200).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7265

Data del DOGV
:   02-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3758


Data del document
:   07-04-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 7 d'abril de 2014, de la Subdirecció General de Relacions Laborals, de la Direcció General de Treball, Cooperativisme i Economia Social, per la qual es disposa el registre i la publicació de l'acta de l'acord de la Comissió Paritària del Conveni col·lectiu de manipulat i envasament de cítrics, fruites i hortalisses de la Comunitat Valenciana, sobre la interpretació de l'article 10 d'este (81249221810978). [2014/3758]  
Vist el text de l'acta de l'acord de la Comissió Paritària del Conveni col·lectiu de manipulat i envasament de cítrics, fruites i hortalisses de la Comunitat Valenciana, sobre la interpretació de l'article 10 d'este, subscrit, de part empresarial, per representants de CGC i APECA, i de part dels treballadors, per representants del sindicat UGT, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball; i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències que hi té transferides segons el Reial Decret 4105/82, de 29 de desembre, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acta.  
  
Segon  
Disposar que es publique en el Diari Oficial de la Comunitat Valenciana.  
  
València, 7 d'abril de 2014.- El subdirector general de Relacions Laborals: Reyes Maximiliano Coronado Coronado.  
  
  
Acta de la Comissió Paritària del Conveni de Manipulat i Envasament de Cítrics, Fruites i Hortalisses de la Comunitat Valenciana  
  
Per CGC:  
Francisco José Martínez Serrano  
Serafina Giménez Depit  
Enrique Ribes Campos  
Vicente Fenollar Gisbert  
Assessora:  
María José Calvet Francés  
  
Per APECA:  
Vicente Moliner Beltrán  
Enrique Bellés Llopis  
Enriqueta López Palau  
  
Per UGT:  
Manolo Bono Donat.  
Rosario Benítez Morón  
Roberto Barberá Martínez  
  
València, a les 12.00 hores, del dia 14 de novembre de 2013, en els locals del CGC de València, al carrer de les Monges de Santa Caterina, núm. 8-4t, es reunix la Comissió Paritària del Conveni de manipulat i envasament de cítrics, fruites i hortalisses per a la Comunitat Valenciana, amb els membres que figuren al marge.  
Es reunix la Comissió Paritària del Conveni de manipulat en el lloc i la data que consta en l'encapçalament, segons la convocatòria realitzada per part de Rosario Benítez Morón, secretària d'Acció Sindical de la FITAG-UGT-PV, per mitjà d'un escrit de data 6 de novembre de 2013.  
  
La Comissió Paritària reunida en exercici de les funcions d'interpretació, conciliació i vigilància de l'aplicació del conveni col·lectiu que li és de competència en virtut del que preveuen els articles 12 i 13 del text col·lectiu, manifesta que FITAG-UGT-PV ha presentat un escrit, per tal que s'interprete l'article 10 del conveni col·lectiu respecte a l'orde de crida que ha de regir per a la realització d'hores extraordinàries.  
  
Respecte a la dita sol·licitud d'interpretació, les parts manifesten que, en el si de la negociació del conveni, no hi hagué conflictivitat en este punt.  
Que la voluntat de les parts va ser, en tot moment, mantindre la regulació existent en el conveni anterior.  
Que per això, es considera, s'ha d'interpretar l'article 9.2 del conveni col·lectiu actual, en vista del que establix l'article 34.3 del conveni col·lectiu anterior, segons el qual per al funcionament de la llista de crida de treballadors s'havia de pactar un procediment o establir un criteri equitatiu.  
Així doncs, en aplicació de l'actual conveni, per als treballadors que manifesten la seua voluntat de realitzar tot tipus d'hores extraordinàries, s'establirà un procediment en cada empresa on se'n faça un repartiment adequat, amb l'objecte que se seguisca un orde en la realització de les hores extraordinàries, que serà pactat amb els representants dels treballadors. S'establix que l'orde de realització, en cas que no hi haja acord, siga rotatori per a garantir que tot el personal, dins de cada especialitat, tinga, en la mesura que siga possible, un nombre semblant d'hores realitzades.  
Tot això, sense perjuí del que establix l'article 9.2 paràgraf tercer, del conveni col·lectiu actual.  
S'encomana el depòsit i registre de la present acta davant de la Direcció General de Treball de la Generalitat Valenciana a Juan Francisco Argente Martín.  
I sense més assumptes a tractar, firmen el present document en el lloc i la data que figura en l'encapçalament.